कुनै समय थियो कांग्रेस आमनागरिकमा विश्वास गर्थ्यो । २०४७ सालमा बहुदलीय व्यवस्थाको पुनर्स्थापनपछिको पहिलो आमनिर्वाचनमा गाउँगाउँबाट नेपाली कांग्रेस प्रवेश गर्ने मानिसहरूका नाम रेडियो नेपालबाट वाचन हुन्थे । यसका आधारमा कतिपय मानिस सम्पूर्ण देश कांग्रेसमय भएको अड्कल काट्थे । तर समय बदलियो । कांग्रेसलाई 'शृङ्गार रस'को आवश्यकता पर्‍यो । समाजले 'हिरो' बनाएका मानिसहरूको खोजी भयो । तिलक रावल र रामेश्वर खनाल भेटिए । अरू पनि भेटिँदै जालान् ।
